《馆中纳凉书事》
金朝·宋九嘉

凉洒尘缨聩耳醒，虚堂窈渺好风清。雀知爱子来回哺，鼠不畏人旁午行。

每用熟眠酬阒寂，端知固有享高明。宦游非不佳官府，奔走尘劳漫一生。

作者简介：（?—1233）金夏津人，字飞卿。少入太学，为文有奇气。卫绍王至宁元年进士。历蓝田、高陵、扶风、三水四县令，有能名。入为翰林应奉，以病辞官。